AQShning 35 shtatida 197 kishi infeksiya bilan zararlangan salat-latukdan (ko‘k o‘tlar turi) zaharlangan, kamida 5 kishi hayotdan ko‘z yumgan. Bu haqda Associated Press axborot agentligi xabar berdi. Foto: AP Ma’lum qilinishicha, jabrlanganlardan 89 nafari shifoxonaga yotqazilgan. Ta’kidlanishicha, ommaviy zaharlanishga Arizonada yetishtirilgan, ichak tayoqchasi bilan zararlangan salat sabab bo‘lgan. Mutaxassislarning aytishicha, salat-latukning vegetatsion davri 6 hafta avval yakunlangan. Biroq yangi zaharlanish holatlari haqida xabarlar kelib tushishda davom etmoqda.